**Syntaxis, tiidwurden 3**

1. "De buorman slacht de ezel."
a. Pas it helptiidwurd 'wolle' yn de boppesteande sin. Wat feroaret der?
b. Pas it helptiidwurd 'hawwe' yn de boppesteande sin. Wat feroaret der?
c. Pas no allebeide helptiidwurden yn de sin. Wat feroaret der?
d. Wat feroaret der oan de betsjutting fan de sin as jo helptiidwurden tafoegje?

2. Jou in pear foarbylden fan:
a. modale helptiidwurden
b. helptiidwurden fan de dantiid
c. helptiidwurden fan 'e folsleine tiid

3. "Maaike soe graach better sjonge kinne wolle."
a. Ferwiderje it wurd 'soe' út de boppesteande sin. Hokker wurd wurdt no de persoansfoarm?
b. Helje sa stik foar stik alle helptiidwurden fuort. Wat wurdt hieltyd de nije persoansfoarm?
c. Wêr seit it wurd datst fuorthellest hieltyd wat oer?
d. Wêr is de persoansfoarm in helptiidwurd by?
e. Wêr is it lêste tiidwurd yn de sin in helptiidwurd by?
f. Hoe sit it yn it Nederlânsk mei de folchoarder fan de tiidwurden?

4. Neam trije trúkjes om simpel en fluch oan bern dúdlik te meitsjen wat de korrekte Frysk tiidwurdfolchoarder is.

5. "Ik soe har wol in kear besykje kinne te beljen."
a. Wat is it haadtiidwurd yn de boppesteande sin?
b. Wêr soest dat ferwachtsje op basis fan wat wy krekt leard ha?
c. Wat is it 'wetsje fan Overdiep'?

6. "De Loet kaam op it idee en sammelje jild yn foar De Jelk, [...]"
a. Boppesteande sin komt út it boek 'Piksjitten op Snyp' fan Josse de Haan. Formulearje de sin ris op in oare manier.
b. Meitsje fan de ûndersteande sinnen in IPI-sin:
- Hoe krijst it yn 'e holle om sa raar te dwaan?
- Hy hat der gjin sin oan om syn guod sels yn te pakken.
c. Kinst it wurdsje 'om' yn de sinnen by b ek fuortlitte?
d. Kinst fan de ûndersteande sin in IPI-sin meitsje?
- Ik keapje in hammer om in hokje te bouwen.